cyanic-selkie/wikianc huggingface dataset:
Մեծ Բրիտանիան Առաջին համաշխարհային պատերազմում
Միապետություն
Ռուսաստանում իրադարձությունների զարգացումն ավելացրեց բրիտանական միապետության խնդիրները։ Նիկոլայ II ցարը և Ջորջ V բարեկամներ էին՝ նրանց մայրերը քույրեր էին և երկու միապետները դեմքով նման էին միմյանց։ 1917 թվականի Փետրվարյան հեղափոխությունից հետո, երբ Նիկոլայ II հրաժարվեց գահից, բրիտանական կառավարությունը պատրաստ էր ցարին և նրա ընտանիքին ապաստան տալ։ Սակայն հասարակության ապրելու պայմանների վատթարացման և հեղափոխության՝ բրիտանական կղզիներ հնարավոր ներթափանցման մտքից սարսափելով, Ջորջ V եզրահանգեց, որ Մեծ Բրիտանիայիում Ռոմանովների ներկայությունը բացասականորեն կընկալվի հանրության կողմից ։ Թագավորի անձնական քարտուղար լորդ Սթամֆորդհեմի փաստաթղթերն ապացուցում են, որ Ջորջ V դեմ էր Ռոմանովներին ապաստան տալու գաղափարին, իսկ վարչապետ Լլոյդ Ջորջը խորհուրդ էր տալիս անել դա ։ Պատերազմի սկզբում, ապագա էդուարդ VIII, այն ժամանակ դեռ Ուելսի արքայազնը, հասել էր պատերազմին մասնակցելու համար պահանջվող մինիմալ տարիքին և տենչում էր մեկնել ռազմաճակատ ։ Նա ծառայության անցավ 1914 թվականի հունիսին գվարդիական նռնականետների գնդում։ Չնայած, Էդուարդը ցանկանում էր ճակատ մեկնել, պետական ռազմական քարտուղար լորդ Կիտչեները հրաժարվեց նրան այնտեղ ուղարկել, պատճառաբանելով, որ արքայազնի գերի ընկնելու դեպքում թագավորությունը մեծ կորուստ կկրի ։ Չնայած դրան, Էդուարդը իր աչքով տեսել էր խրամատային պատերազմը և փորձում էր հայտնվել ճակատում այնքան, ինչքան հնարավոր էր։ Դրա համար նրան 1916 թվականին շնորհեցին Ռազմական խաչ շքանշան։ Էդուարդի, թող և փոքր դերը պատերազմում նրան հայտնի դարձրեց առաջին աշխարհամարտի վետերանների շարքում  ։ Արքայազն Ալբերտը, այդ ժամանակ դեռ Յորքի հերցոգ, իսկ հետո արդեն թագավոր Ջորջ VI, 1913 թվականի սեպտեմբերի 15-ին թագավորական նավատորմում անցավ ծառայության որպես միչման, և մեկ տարի անց սկսվեց առաջին աշխարհամարտը։ Նրա մասնակցությունը պատերազմում շատ կարճ տևեց՝ կապված առողջության հետ ։ Թագավորի միակ դուստրը՝ Մարիա Վինզորը, մոր հետ միասին այցելում էր հոսպիտալներ՝ օգնություն ցուցաբերելով բրիտանացի զինառայողներին և նրանց ընտանիքներին օգնելու աջակցման նախագծերին։ Այդպիսի նախագծերից էր օրինակ արքայադստեր ստեղծած «Ամանորյա նվերների ֆոնդը», որի շրջանակում 1914 թվականի ամանորին բրիտանացի բոլոր զինվորներին և մատրոսներին նվերներ ուղարկվեցին։ Դա արժեցավ մոտ 162 000 ֆունտ ստերլինգ ։ 1918 թվականին նա ավարտեց բուժքույրերի դասընթացները և սկսեց աշխատել «Գրեյդ Օրմոնդ Սթրիթ» հիվանդանոցում։
Թագավորության պաշտպանության մասին օրենք
Պատերազմի առաջին իսկ օրերին՝ 1914 թվականի օգոստոսի 8-ին, ընդունվեց Թագավորության պաշտպանության մասին օրենքը, բայց հետագա ամիսների ընթացքում նրա դրությունը ավելի ընգրկուն դարձավ ։ Օրենքը բրիտանական կառավարությանը ավելի լայն լիազորություններ շնորհեց , օրինակ, ռազմական կարիքների համար անհրաժեշտ հողերի և շինությունների բռնագրավում ։ Պատերազմի ժամանակ Բրիտանիայի քաղաքացիներին արգելվում էր առանց պատճառի գտնվել երկաթուղային կամուրջների տակ, ռազմական նշանակության շենքերի լուսանկարումն ու նկարելը , վայրի կենդանիների կերակրումը, ռազմական և ռազմածովային թեմաների քննարկումները ։ Նաև մտցվեց բրիտանական ամառային ժամանակ ։
Հակագերմանական տրամադրություններ
1911 թվականի մարդահամարի համաձայն Մեծ Բրիտանիայում բնակվում էր մոտ 53 323 գերմանացի ։ Նրանց մեծամասնությունը՝ ավելի քան 27 հազար մարդ բնակվում էր մայրաքաղաքում և նրա մերձակայքում ։ Հակամարտության խորացմանը զուգահեռ փոխվում էր նաև բրիտանացիների վերաբերմունքը տեղի գերմանացիների նկատմամբ ։ Այդպիսի տրամադրությունները խորացվում էին պետական քարոզների ազդեցության շնորհիվ։ 1914 թվականի օգոստոսի 5-ին, պատերազմ հայտարարելուց մեկ օր հետո, օրենք ընդունվեց, որով օտարերկրացիներին արգելվում էր մուտք գործել և լքել երկիրը։ Այդ ժամանակահատվածում Բրիտանիայի տարածքում գտնվող բոլոր գերմանացիները պետք է անհապաղ հաշվառվեին ոստիկանական բաժանմունքներում ։ Բրիտանական օրենսդիր համակարգն ակտիվորեն վարում էր գերմանացիների տեղահանման և ներճամբարման քաղաքականություն։ Պատերազմի առաջին ամիսներին գործողությունների կոնկրետ նախագիծ մշակված չէր, ուստի գերմանացիներին և այլ օտարազգիներին ձերբակալում, ապա, ազատ էին արձակում։ Համարվում էր, որ զորահավաքի համար տարիքային առումով հասուն տղամարդիկ անպայմանորեն պետք է տարվեին ճամբարներ, իսկ կանայք և երեխաները պետք է տեղահանվեին երկրից։ 1915 թվականի նոյեմբերին արդեն ճամբար տարվածների թիվը հասնում էր 32 440 հոգու (ներառած նաև ավստրիացիներին)։ 1916 թվականի ամռանը դրանցից 22 000 հոգի ազատ են արձակվում։ Ազատվածներից 10 000 հոգին կանայք էին, մնացածը մեծ տարիքի մարդիկ էին, ովքեր երկար տարիներ բնակվել էին Միացյալ թագավորությունում և պիտանի չէին ծառայության համար։
Մեծ Բրիտանիայում հակագերմանական տրամադրությունների ամենավառ օրինակներից մեկը զանգվածային անկարգություններն էին բրիտանական հասարակության մեջ։ Հատկանշական էին 1914 թվականի հոկտեմբերին, 1915 թվականի մայիսին, 1916 թվականի հունիսին և 1917 թվականի հուլիսին տեղի ունեցած ցույցերը։ 1914 թվականի հոկտեմբերի ցույցերը տարածվեցին մայրաքաղաքի հարավային շրջանները, որտեղ տեղավորվել էին բելգիացի փախստականները։
Գերմանոֆոբիայի ամենավառ օրինակներից մեկը գերմանական հովվաշան վերանվանում էր արևելյան եվրոպական հովվաշան կամ էլզասյան հովվաշան (անգլիացիները Էլզասը համարում էին Ֆրանսիայի մի մասը) ։ Շան անվանումը Բրիտանիայում վերականգնվում է միայն 1977 թվականին ։
Բրիտանական բանակ
Եվրոպական մյուս տերությունների համեմատ, առաջին աշխարհամարտի ժամանակ Մեծ Բրիտանիան թվով ամենափոքր բանակն ուներ։ Մինչև 1914 թվականը Բրիտանիան ուներ մոտ 400 000 կամավորական բանակ, իսկ զինվորները հիմնականում քաղաքներից էին ։ Առավել հայտնի էր բրիտանական էքսպեդիցիոն բանակը, որն ուղարկվել էր Ֆրանսիա և որի զինվորները ստացել էին «արհամարհված ծերունիներ» անվանումը։ Համարվում է, որ այդ անվանումը նրանց տվել է Վիլհելմ II 1914 թվականի օգոստոսի 19-ի իր հրամանում.
Թագավորական նավատորմ
Պատերազմի սկզբում թագավորական ռազմա-ծովային նավատորմն ամենախոշորն էր աշխարհում, հիմնականում 1889 թվականին ընդունված ծովային պաշտպանության մասին օրենքի և «երկտերության ստանդարտի» սկզբունքների շնորհիվ։ Այդ սկզբունքը նշանակում էր, որ Մեծ Բրիտանիայի ծովային ուժը պետք է հավասար լիներ իրենից հետո աշխարհի ամենախոշոր երկու նավատորմերի ընդհանուր ուժին (19-րդ դարի վերջին այդ երկու նավատորմերը Ֆրանսիայինն ու Ցարական Ռուսաստանինն էին) ։
Թագավորական օդային կորպուս
Պատերազմի սկզբում Թագավորական օդային կորպուսը տեղափոխվեց Ֆրանսիա, որտեղ 1914 թվականի սեպտեմբերից զբաղվում էր օդային հետախուզությամբ։ Հետախուզությունը արդյունավետ դարձավ, երբ Արտուայի երկրորդ ճակատամարտից՝ 1915 թվականի մայիսի 5-ից սկսվեցին կիրառվել կապի անլար միջոցներ, որոնք տեղադրվեցին կորպուսի ինքնաթիռների վրա։ Օդալուսանկարչության առաջին փորձերը նախաձեռնվել են դեռևս 1914 թվականից, սակայն այն սկսվեց կիրառվել 1915 թվականից։ 1915 թվականին, երբ օդային կորպուսի գլխավոր հրամանատար նշանակվեց Հյու Տրենչարդը, կորպուսն անցավ ակտիվ գործունեության։ 1918 թվականին արդեն օդային լուսանկարչություն կարելի էր անել 15 000 ֆուտ (4600 մետր) բարձրությունից, իսկ դրանց վերծանմամբ զբաղվում էին 3000 մասնագետներ։
Հավաքագրում և մոբիլիզացիա
Տարբեր պատճառներով պատերազմի առաջին փուլերում բազմաթիվ մարդիկ որոշեցին կամավոր կերպով ընդգրկվել բանակի շարքերում, և 1914 թվականի սեպտեմբերի 5-ին զորքի թիվը հասնում էր 225 000 մարդու ։  Զորահավաքի ընթացքը բավականին կայուն էր 1914 թվականին և 1915 թվականի սկզբին, սակայն հաջորդ տարիների ընթացքում ցուցանիշը կտրուկ նվազեց։ Հատկապես Սոմի ճակատամարտից հետո, որտեղ զոհվեցին 500 000 մարդ։ Այս առնչությամբ 1916 թվականի հունվարից զորահավաք հայտարարվեց, որը վերաբերվում էր չամուսնացած տղամարդկանց, իսկ մայիսից հրամանը տարածվեց 18-41 տարեկան բոլոր տղամարդկանց վրա ։ Այս հրամանը չէր գործում միայն Իռլանդիայում, չնայած որ այն համարվում էր Միացյալ թագավորության մասը ։
Կորուստներ
Ռազմական նախարարության՝ 1922 թվականի մարտին հրատարակված «Statistics of the Military Effort of the British Empire During the Great War 1914-1920» հետպատերազմյան հրապարակման մեջ զոհվածների քանակը պաշտոնապես նշվեց 908 371 զինվոր։ Այս հաշվետվության մեջ ներառված էին բոլոր զոհվածները՝ անկախ նրանց մահվան պատճառներից, ինչպես նաև այդ ցուցակում մտնում էին անհետ կորածները։ Նույն գրքում նաև նշված է, որ Մեծ Բրիտանիայի և Իռլանդիայի միացյալ թագավորությունը տվել է 704 121, Բրիտանական Հնդկաստանը՝ 64 449, Կանադան՝ 56 639, Ավստրալիան՝ 59 330, Նոր Զելանդիան՝ 16711 և Հարավաֆրիկյան միությունը՝ 7121 զոհ ։ Թագավորական ռազմա-ծովային  նավատորմը մինչև 1918 թվականի մարտի 31-ը տվել է 32 287 զոհ։ Առևտրային նավատորմն ունեցել է 14 661 կորուստ։ Թագավորական օդային կորպուսի կորուստները ընդհանրապես բացակայում են հաշվետվության մեջ ։ Հաջորդ նշանակալի հրապարակումը, որը լույս է տեսել 1931 թվականին «Casualties and Medical Statistics of the Great War» անվամբ, հանդիսանում էր «Medical History of the War» հատորներից վերջինը։ Գրքում առաջին աշխարհամարտում Մեծ Բրիտանիայի զոհերը բաժանված են մահվան պատճառներով ։ Ընդհանուր առմամբ 1914 թվականից 1918 թվականներին կորուստները հաշվվում էին 876 084 մարդ, որոնցից 418 361 հոգին սպանվել էր պատերազմում, 167 172 հոգին մահացել էին ստացած վերքերից, 113 173 մարդ մահացել էր հիվանդությունների կամ վնասվածքների պատճառով, 161 046 հոգի անհետ կորել էին և համարվում էին մահացած, 16 332 մարդ զոհվել էին գերության մեջ ։ Քաղաքացիական հասարակության մեջ մահացության թիվը կազմել է 292 000 հոգու, որի մեջ ներառվել են 109 000 հոգին, ովքեր զոհվել են սննդամթերքի պակասից և 183 577 հոգին, ովքեր մահացել են իսպանական համաճարակի պատճառով ։ Ծովում թշնամու սուզանավերի գործողությունների պատճառով կրած կորուստների թիվը կազմել է 908 քաղաքացի և 63 ձկնորս ։
Հետևանքներ
Պատերազմը ծանր հարված հասցրեց Մեծ Բրիտանիայի տնտեսությանը։ Արտասահմանյան ամենախոշոր ներդրող երկրից այն վերածվեց ամենամեծ պարտապան երկրներից մեկի, ում վճարվելիք տոկոսները կազմում էին պետական ծախսերի 40 տոկոսը։ Ֆունտ ստերլինգի գնողունակությունը նվազեց 61,2 %-ով։ Ֆինանսական ներդրումների ծավալը պատերազմի ընթացքում նվազեց մինչև 300 միլիոն ֆունտի ։ Նյութական կորուստները համեմատաբար քիչ էին։ Դրա մեջ զգալի էր առևտրական նավատորմի կորուստը, որը կազմել էր 40%։ Մինչև 1918 թվականը սակայն, նավերի թիվը գրեթե ամբողջությամբ վերականգնվեց, իսկ պատերազմի ավարտից հետո այն վերականգնվեց ամբողջապես ։ Ռազմական պատմաբան Կորելի Բարնետը՝ ձևակերպելով եզրակացությունը տնտեսական վնասի մասին նշել է, որ. Պատերազմի արդյունքում պարտության մատնված Գերմանական և Օսմանյան կայսրությունների գաղութներն Ազգերի Լիգայի կազմած մանդատներով անցան Անտանտ միության երկրների ենթակայության տակ։ Վերսալի հաշտության պայմանագրի արդյունքում Միացյալ թագավորությունն իր տարածքը մեծացրեց 4 700 000 կմ2 և ստացավ 13 միլիոն հպատակ ։ Արդյունքում Մեծ Բրիտանիային հանձնվեց Պաղեստինի, Միջագետքի, Կամերունի և Տոգոյի մի մասի, ինչպես նաև Տանգանիկայի վերահսկողությունը ։ Այդպիսով Բրիտանական կայսրությունը հասավ իր տարածքային զարգացման գագաթնակետին ։
Աղբյուրներ
Կատեգորիա:Մեծ Բրիտանիայի պատմություն
Խորեն Հարությունյան
Կենսագրություն
Բեմական գործունեությունն սկսել է 1911 թվականին՝ Զուբալովի անվան ժողովրդական տան թատրոնում։ 1910-1920-ական թվականներին Հովհաննես Աբելյանի, Հովհաննես Զարիֆյանի և այլոց խմբերի հետ խաղացել է Թիֆլիսում, Ալեքսանդրապոլում, Երևանում, Մայսուրյան-Զարիֆյան խմբի հետ՝ Պարսկաստանում, խորհրդային իշխանության տարիներին՝ Թբիլիսիի, Գյումրիի և Վանաձորի թատրոններում ։
Հարությունյանի դերասանական տաղանդը բազմակողմանիորեն դրսևորվել է Բաքվի Լ. Երամյանի անվան թատրոնում (1935-1949 թթ.), ուր նրա ստեղծած կերպարներն աչքի են ընկել ողբերգականի և կատակերգականի սերտ ներդաշնակությամբ։ 1949 թվականից եղել է Ստեփանակերտի թատրոնի դերասան ։
Ծանոթագրություններ
Կատեգորիա:Հայ դերասաններ
Հղկում
Հղկում, նախապատրաստուկների մակերևույթների մաքրամշակում հղկանյութային գործիքներով։ Մշակումը կատարվում է միկրոկտրմամբ։ Հղկումը ապահովում է մշակվող դետալների չափերի և երկրաչափական ձևերի բարձր ճշգրտություն (մինչև 3 մկմ)։ Հղկահատիկների կարծրությունը թույլ է տալիս հղկել դժվար մշակվող նյութեր։ Կա հղկման երկու հիմնական եղանակ՝ կապված և ազատ հղկահատիկներով։ Առաջին դեպքում, որն առավել լայն կիրառություն ունի, հղկահատիկներն ամրացվում են կարծր կամ ճկուն հիմքի վրա (հղկաքար, հղկաժապավեն)։ Երկրորդ դեպքում հղկահատիկներն ուղղում են մշակվող մակերևույթի վրա օդի, հեղուկի շիթով, մագնիսական դաշտի ազդեցությամբ կամ մածուկի ձևով՝ վերջնահղկման ժամանակ։ Հղկումը հիմնականում կիրառվում է մեքենաշինության, փայտամշակման և քարամշակման արդյունաբերության մեջ։
Կատեգորիա:Մետաղամշակում
Մեկ փոփոխականի քառակուսային ֆունկցիա
Քառակուսային ֆունկցիա, երկրորդ աստիճանի ամբողջ ռացիոնալ ֆունկցիա։ հավասարումը քառակուսային ֆունկցիա է և պարունակում է քառակուսի եռանդամ, որտեղ a \neq 0 և   ։ Քառակուսային ֆունկցիայի գրաֆիկը պարաբոլ է։ Քառակուսային ֆունկցիայի շատ հատկություններ կապված են պարաբոլի գագաթի հետ, որը որոշում է գրաֆիկի դիրքը և տեսքը։
Հիմնական հատկություններ
Քառակուսային  ֆունկցիայի շատ հատկություններ կախված են a գործակցի արժեքից։ Հետևյալ աղյուսակը ամփոփում է քառակուսի ֆունկցիայի հիմնական հատկությունները ։
340x340փքս|Влияние коэффициентов a, b и c на параболу
a, b и c իրական թվերը քառակուսի ֆունկցիայի ընդհանուր արձանագրման մեջ կոչվում են նրա գործակիցներ։ Այս դեպքում a գործակիցը ընդունված է անվանել ավագ, իսկ c  գործակիցը՝ ազատ։ Յուրաքանչյուր գործակցի փոփոխությունը հանգեցնում է պարաբոլի որոշակի փոխակերպումների։
a գործակցի արժեքով կարելի է դատել այն մասին, թե որ ուղղությամբ են ուղղված նրա ճյուղերը (վեր կամ վար) և գնահատել դրա ձգման կամ սեղմման աստիճանը օրդինատների առանցքի նկատմամբ։
Եթե a > 0, ապա պարաբոլի ճյուղերը ուղղված են դեպի վեր, այսինքն, նրա գագաթը գտնվում է ներքևում։
Եթե a < 0, ապա պարաբոլի ճյուղերը ուղղված են ներքև, այսինքն, նրա գագաթը գտնվում է վերևում։
Եթե |a| < 1, ապա պարաբոլը սեղմվում է օրդինատների առանցքի վրա, այսինքն, կարծես ավելիկ այն է և հարթ։
c գործակիցը բնութագրում է պարաբոլայի զուգահեռ տեղափոխությունը օրդինատների առանցքի նկատմամբ (այսինքն՝ վեր կամ վար)։ Այս գործակցի արժեքը 1-ով բարձրացնելու դեպքում գրաֆիկը տեղափոխում է 1-ով։ Համապատասխանաբար, եթե դուք նվազեցնել գործակիցը պարաբոլը կտեղափոխվի ներքև։ Քանի որ, b գործակիցը նույնպես ազդում է պարաբոլայի վերին դիրքի վրա, ապա միայն c գործակցի արժեքից չի կարելի դատել այն մասին, թե արդյոք գագաթը գտնվում է աբսցիսների առանցքից բարձր կամ ցածր։ Ցանկացած տեսքի քառակուսային ֆունկցիայի ձևափոխումը  տեսքի, թույլ է տալիս օգտվել երկանդամների կրճատ բազմապատկման բանաձևերից։
Ֆունկցիայի զրոներ
Քառակուսային ֆունկցիան երկրորդ աստիճանի ամբողջ ռացիոնալ ֆունկցիա է, ուստի այն կարող է ունենալ ոչ ավելի, քան երկու զրոներ իրական տիրույթում։
Առանց համապատասխան քառակուսի հավասարման լուծման, քառակուսային ֆունկցիայի զրոները որոշելը հնարավոր է դիսկրիմինանտի հաշվման միջոցով։ Անկախ դիսկրիմինանտի որոշմանձևից ճիշտ են հետևյալ պնդումները․
Սա նշանակում է,որ տվյալ ֆունկցիան ունի երկու իրական զրոներ։
Գրականություն
Կատեգորիա:Բազմանդամներ Կատեգորիա:Ֆունկցիաների տեսակներ
How You Like That
How You Like That, հարավկորեական Blackpink գըրլ բենդի երգը։ Այն թողարկվել է 2020 թվականի հունիսի 26-ին՝ YG և Interscope լեյբլների միջոցով, որպես խմբի առաջին կորեերեն ստուդիական ալբոմի՝ «The Album»-ի գլխավոր սինգլ։
Պատմություն
2020 թվականի մայիսին հայտնի դարձավ, որ խումբը ավարտել է իր նոր ալբոմի ձայնագրման աշխատանքները և աշխատում է երաժշտական տեսահոլովակի նկարահանման վրա ։ Մայիսի 18-ին YG Entertainment լեյբլը հայտնեց նոր նախագծի մանրամասները, որը սպասվում է թողարկել 2020 թվականի հունիսին և հայտնեց, որ ալբոմում ներառված է լինելու 10 երգ ։ Հունիսի 10-ին YG-ն բոլոր սոցցանցերում թողարկել է նոր սինգլի գովազդային պաստառը, որում ցուցադրված է սինգլի թողարկման ամսաթիվը (հունիսի 26) ։ Երեք օր անց լեյբլը՝ ՅուԹյուբ հարթակում թողարկել է խմբի նոր ռեալիթի շոուն՝ «24/365 with Blackpink»-ը։ Շոուն ցուցադրելու է, թե ինչպես է խումբը պատրաստվում քամբեքին, ինչպես նաև խմբի անդամների առօրյա կյանքը ։
2020 թվականի հունիսի 15-ից YG Entertainment-ը սկսել է ամենօրյա թիզերներ հրապարակել, սկսած աղջիկների նոր մազերի գույների լուսանկարներով։ Ջեննիի մազերը շեկ շեշտադրում ունեն, Լիսայի մազերը կարմիր են, Ռոսեինը՝ նարդոսա-մոխրագույն, իսկ Ջիսուինը մուգ սև են։ Հունիսի 16-ին թողարկվել են երկրորդ թիզերները, որտեղ աղջիկների մազերի գույնը և հագուստները նույնն են, սակայն այստեղ արդեն ցուցադրվում են նրանց դեմքերը։ Հունիսի 17-ին թողարկված թիզերներում ներառված է ֆոտոսեսիա, որտեղ աղջիկները կրում են նոր հագուստներ, իսկ Լիսայի և Ջիսույի մազերի գույներն այլ են։
Երաժշտական տեսահոլովակ
«How You Like That»-ի երաժշտական տեսահոլովակը նկարահանել է Հեն Սըն Սոյը, որը ավելի վաղ նկարահանել է «Ddu-Du Ddu-Du» և «Kill This Love» երգերի տեսահոլովակները։ Տեսահոլովակը համարվում է ՅուԹյուբի պրեմիերաների պատմության ամենաշատ դիտված տեսահոլովակը (1.65 միլիոն դիտում) ։ Քիչ ուշ այն դարձել է 24 ժամվա ընթացքում, ՅուԹյուբ հարթակի պատմության մեջ ամենաշատ դիտված տեսահոլովակը (82.4 միլիոն դիտում) ։ Այն նաև դարձել է հարթակի պատմության մեջ ամենակարճ ժամանակահատվածում 100 միլիոն դիտում հավաքած տեսահոլովակը (32 ժամ) ։
Ծանոթագրություններ
Կատեգորիա:2020 երգեր Կատեգորիա:Blackpink խմբի երգեր
Ագռավը (ֆիլմ, 2012)
«Ագռավ» (The Raven), ռեժիսոր Ջեյմս Մաքթիգի ամերիկյան դետեկտիվ թրիլերը Էդգար Ալլան Պոյի մասին։ Սցենարը գրել են Բեն Լիվինգսթոնը և Հաննա Շեքսպիրը։ Գլխավոր դերերում հանդես են գալիս Ջոն Քյուսաքը, Էլիս Իվը և Օլիվեր Ջեքսոն Կոեն։ Ֆիլմի նկարահանումները սկսվել է 2010 թվականի նոյեմբերի 9-ին Բելգրադ և Բուդապեշտ քաղաքներում։ Ֆիլմի պրեմիերան տեղի է ունեցել 2012 թվականի մարտի 9-ին Մեծ Բրիտանիայում և Իսպանիայում, Ռուսաստանում՝ 2012 թվականի ապրիլի 12-ին։
Սյուժե
Ֆիլմում պատմվում է Էդգար Ալլան Պոյի կյանքի վերջին օրերի մասին։ Նշանավոր գրողը և բանաստեղծը դետեկտիվի հետ միասին հետապնդում է սերիական մարդասպանին, որի հանցագործությունները ամբողջությամբ կրկնում են նրա ստեղծագործություններում։
Քննադատների կարծիքներ
Ֆիլմը քննադատների կողմի մեծ մասամբ ստացել է բացասական արձագանք։ Rotten Tomatoes կայքում նրա ցուցանիշը հասել է ընդամենը 21 %-ի (118 գրաքննությունից հետո, որոնցից միայն 25-ն էին դրական) ։ Հայտնի ֆանտաստ գրող և կինոքննադատ Քիմ Նյուման իր գրաքննադատությունը, հրապարակել է Empire ամսագրում, ու միանգամից բացասաբար է արտահայտվել նկարի մասին, նշելով թույլ սցենարի թերությունները, կերպարի շաբլոնությունը, ավարտելով, որ սաունդթրեքը անտեղի էր և ամբողջովին բացակայում էր պատմական արժանահավատությունը ։
Հետաքրքիր փաստեր
Էդգար Ալլան Պոյի դերի համար հարցազրույց են անցել Ջերեմի Ռեները և Յուեն Մաքգրեգորը ։
Արտաքին հղումներ
Կատեգորիա:Ամերիկյան սարսափ ֆիլմեր Կատեգորիա:2012 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան ֆիլմեր Կատեգորիա:Relativity Media ֆիլմեր Կատեգորիա:Հունգարական թրիլեր ֆիլմեր Կատեգորիա:Ֆիլմեր մահվան մասին Կատեգորիա:Ամերիկյան թրիլեր դրամա ֆիլմեր Կատեգորիա:Ամերիկյան սարսափ թրիլեր ֆիլմեր
Արամ Խաչատրյանի տուն-թանգարան
Արամ Խաչատրյանի տուն-թանգարան, հիմնադրվել է 1978 թվականին։ Տուն-թանգարանը ստեղծվել է Մարշալ Բաղրամյան պողոտայի և Պլեխանով (այժմ՝ Զարոբյան) փողոցի հատման հատվածում գտնվող այն առանձնատան հիման վրա, որը 1947 թվականին Արամ Խաչատրյանին նվիրել էր Խորհրդային Հայաստանի կառավարությունը։
Պատմություն
Միահարկ առանձնատունը (ճարտարապետ՝ Մարկ Գրիգորյան) բաղկացած էր հինգ ընդարձակ սենյակներից և ուներ տնամերձ այգի։ Այն տուն-թանգարանի վերածելու ՀԽՍՀ մինիստրների խորհրդի որոշումը կայացվել էր 1976 թվականի հուլիսի 21-ին՝ դեռևս կոմպոզիտորի կենդանության օրոք։ Նա առիթ էր ունեցել ծանոթանալու ապագա տուն-թանգարանի շենքի նախագծի էսքիզներին, որ ստեղծել էր ճարտարապետ Մարկ Գրիգորյանը և նախագծի ալբոմի տիտղոսաթերթի վրա գրի էր առել իր դիտարկումներն ու առաջարկությունները։
Ճարտարապետ Մարկ Գրիգորյանի մահից հետո թանգարանի շենքի նախագծային աշխատանքներն ավարտել է ճարտարապետ Էդուարդ Ալթունյանը։
Արամ Խաչատրյանի երևանյան բնակարանում հիմնականում ապրել են մայրը, եղբայրը՝ Վաղինակը ընտանիքով։ Ինքն էլ Հայրենիք այցելելիս հանգրվանել է այս տանը, ընդունել հյուրերին, աշխատել, ի մի բերել Հայաստանի տարբեր շրջաններից ստացած տպավորությունները։
Ցուցադրություն
Առանձնատունը պահպանվել է անփոփոխ, իսկ նրան համալրող տուն-թանգարանի երկհարկանի շենքը կառուցվել է այգու տարածքում։ Պահպանվել է մի փոքրիկ ներքին բակ, ուր Արամ Խաչատրյանի ծննդյան 105-ամյակի օրը կանգնեցվեց հուշաղբյուր՝ ճարտարապետներ Սարգիս Գուրզադյանի և Ս. Բարսեղյանի նվերը թանգարանին։ Շենքի ճակատային մասում վեր խոյացող հինգ կամարները կամերտոն են հիշեցնում։
1984 թվականի հունվարի 23-ին բացվեց Արամ Խաչատրյանի տուն-թանգարանի առաջին ցուցադրությունը։
Տուն-թանգարանում հավաքվել են ավելի քան 18 հազար արժեքավոր առարկաներ՝ լուսանկարներ, նամակներ, գրքեր, նոտային ձեռագրեր, ստեղծագործությունների տարբեր հրատարակություններ, ֆիլմեր, ձայնագրություններ, անձնական իրեր, փաստաթղթեր, ազդագրեր, բուկլետներ։ Տուն-թանգարանի խնդիրն է հավաքածուի առավելագույն ամբողջականացումը, հավաքածուն անվտանգ պահպանելը և պատշաճ մակարդակով հանրությանը ներկայացնելը։ Թանգարանում իրականցվող գիտաֆոնդային աշխատանքներն ուղղված են կոմպոզիտորի կյանքի ու ստեղծագործության խոր ուսումնասիրմանը։ Թանգարանը զբաղվում է կոմպոզիտորին վերաբերող նյութերի հրատարակմամբ։ Հավաքածուի նյութերի հիման վրա արդեն լույս են տեսել Արամ Խաչատրյանի նամականին 3 հատորով՝ հայերեն և ռուսերեն, թանգարանի բուկլետը, պարբերաբար հրատարակվում են թանգարանի նոր ցուցադրության գովազդային բուկլետները։
Թանգարանի գիտաշխատողներն Արամ Խաչատրյանի կյանքին ու գործունեությանը նվիրված գիտաժողովներում հանդես են գալիս հոդվածներով, որոնք նաև տպագրվում են լրագրերում ու պարբերականներում։
Տուն-թանգարանի առաջին տնօրենն է եղել հանրապետության վաստակավոր ուսուցիչ Գոհար Հարությունյանը, ներկա տնօրենն է դաշնակահարուհի, միջազգային մրցույթների դափնեկիր, Երևանի Կոմիտասի անվան պետական կոնսերվատորիայի պրոֆեսոր Արմինե Գրիգորյանը։
2015 թվականին Արամ Խաչատրյանի տուն-թանգարանը դարձել է Երաժշտական թանգարանների և հավաքածուների ասոցիացիայի անդամ ։
Առաջին հարկ
Առաջին հարկում հուշատունն է, ֆոնդադարանը, գրադարանը, աշխատասենյակները։ Ճեմասրահից ոլորապտույտ աստիճանները տանում են երկրորդ հարկ, ուր 10 ընդարձակ և լուսավոր ցուցասրահները նախատեսված են մշտական ցուցադրության համար։
Երկրորդ հարկ
Երկրորդ հարկում են նաև ձայնադարանը և համերգասրահը։
Միջոցառումներ
Տուն-թանգարանում կազմակերպվում են միջոցառումներ՝ փառատոներ, հուշ-երեկոներ, մրցույթներ, հանդիպումներ մշակույթի անվանի գործիչների հետ, կազմակերպվում են ցուցահանդեսներ, հնչում են հայ ժամանակակից կոմպոզիտորների ստեղծագործությունների պրեմիերաներ։
Տուն-թանգարանի գործունեության նոր ձեռնարկումները քննարկում է թանգարանի գիտական խորհուրդը, որի կազմում են անվանի երաժիշտներ, երաժշտագետներ։ 2006 թվականին ՀՀ կառավարությունը ձեռնարկել է տուն-թանգարանի շենքի հիմնավերանորոգումը, 2008 թվականի հունիսի 6-ին բացվել է տուն-թանգարանի նոր մշտական ցուցադրությունը։
Հասցե
Թանգարանը գտնվում է Երևանի Զարոբյան 3 հասցեում։
Ծանոթագրություններ
Կատեգորիա:Տուն-թանգարաններ Երևանում Կատեգորիա:Հայաստանի կենսագրական թանգարաններ
Սենեֆյան պալատ
Սենեֆյան պալատ (Château de Seneffe), պալատ, որը գտնվում է Բելգիայի Սենեֆ քաղաքում, Էնո նահանգում։ Պալատի տարածքում գործում է Վալոնիայի թանկարժեք զարդերի թանգարանը։
Պատմություն
Սենեֆյան պալատը նախագծվել է 1758 թվականին վալոնացի մեծ վաճառական Ժոզեֆ Դեպեստրի համար։ Կառուցվել է 1763-1768 թվականների ընթացքում կլասիցիզմի ոճով, Ֆրանսիայի 18-րդ դարի ամրոցների օրինակով։ Կառուցվել և ձևավորվել է ճարտարապետ Լորանո-Բենուա Դեվեզի կողմից։ 1774 թվականին Ժոզեֆ Դեպեստրի մահից հետո պալատում դեկորատիվ աշխատանքներն ու այգու հիմնումը շարունակում են նրա այրին և ավագ որդին՝ Ժոզեֆ II Դեպեստրը։
Ֆրանսիական հեղափոխությունից և ֆրանսիական զորքերի կողմից Ավստրիական Նիդեռլանդների շրջափակումից հետո պալատը բռնագրավվել է (1799 թվական)։ 1837 թվականին այն վերադարձվել է Դեպեստր ընտանիքին, Ջոզեֆ II-ի որդուն՝ Օնորեին։ 1888 թվականին վերջինս վաճառել է պալատը Բարոն Ժոֆին։ Նրա վերջին մասնավոր սեփականատերը եղել է հրեական ծագում ունեցող մի բելգիացի բանկիր Ֆրանց Ֆիլիպսոնը, որը գնել է պալատը 1909 թվականին։ Երկրորդ համաշխարհային պատերազմի սկզբում Ֆիլիպսոն ընտանիքի հետ փախչում է Միացյալ Նահանգներ, և Բելգիայի օկուպացիայի ժամանակ գերմանացի զորքերը բռնագրավում են կառույցը, և այն ծառայում է որպես նստավայր՝ Բելգիայում գերմանական զորքերի հրամանատար Ալեքսանդր ֆոն Ֆալկենհաուզենի համար։ Բելգիայից ազատագրոմից հետո օգտագործվել է ամերիկյան զորքերի կողմից։ 1952 թվականին գնվել է Ֆիլիպսոնիներց, և այստեղ բացվել է Սակրե-Կյոր քոլեջը (1952-1963)։ Այնուհետև պալատը յոթ տարի չի օգտագործվել, որից հետո դարձել է Բելգիայի պետության սեփականությունը (1970)։ 1978-1995 թվականներին այստեղ իրականացվել է մեծածավալ վերականգնում, ինտերիերների վերանորոգում և այգու նախագծում։
Ճարտարապետություն
Սենեֆյան պալատը շրջակա այգու հետ միասին 18-րդ դարի արիստոկրատական նստավայրի հիանալի օրինակ է։ Կառուցվել է Փարիզի Փոքր Տրիանոն պալատի օրինակով։ Միևնույն ժամանակ սյունաշարերի կառուցման մեջ զգացվում էր այդ ժամանակվա անգլիական նեոկլասիկ ոճի ազդեցությունը։
Պալատական համալիրը բաղկացած է հիմնական կառույցից, որը երկու կողմից շրջապատված է սյունաշարային (70 մետր երկարությամբ) պատկերասրահներով և մոնումենտալ տաղավարով։ 19-րդ դարում պալատական այգին ձևավորվել է անգլիական ոճով։ 2000 թվականին այգում տարվել են աշխատանքներ, որպեսզի վերականգնել նրա տեսքն այնպիսին, ինչպիսին եղել է 18-րդ դարում։
Պալատում գործում է թանգարան, որում կարելի է տեսնել հնագույն արծաթյա իրերի հավաքածուներ, որոնց մեծ մասը վերագրվում է 18-րդ դարին։
Արտաքին հղումներ
Կատեգորիա:Բելգիայի պալատներ Կատեգորիա:Բելգիայի թանգարաններ Կատեգորիա:1768 կառուցումն ավարտված տներ
Տղաներ՝ ծաղիկներից գեղեցիկ
Տղաներ՝ ծաղիկներից գեղեցիկ (հանգըլ՝ 꽃보다 남자 Կկոտ պոդա նամջա, «Ավելի լավ է տղաներ, քան՝ ծաղիկներ»), հարավկորեական հեռուստասերիալ (դորամա), էկրանավորված ճապոնական «Hana Yori Dango» մանգայի հիման վրա։ Շնորհանդեսը կայացել է 2009 թվականի հունվարի 5֊ին կորեական KBS2TV հեռուստաալիքի եթերում, և 25 սերիայից հետո՝ նույն թվականի մարտի 31֊ին ցուցադրությունը դադարեցվել է։ Սերիալը համարվում է քանակով երրորդը մանգայի՝ ֆիլմի տեսքով ներկայացման ցանկում։
Կորեական դորաման ցուցադրել են Ֆիլիպինների, Ղազախստանի, Սինգապուրի, Թայվանի, Հոնկոնգի, Ինդոնեզիայի, Թաիլանդի, Վիետնամի, Կանադայի և Իսրայելի հեռուստաալիքները։
Սյուժե
Կիմ Ջան Դին աշակերտուհի է ոչ այնքան հարուստ ընտանիքից։ Օրերից մի օր նա տեղափոխվում է էլիտար դպրոց, որտեղ հաճախում էին Կորեայի հարուստ և ազդեցիկ ընտանիքի երեխաները, և դպրոցը գլխավորում է 4 հանրահայտ անձանցից կազմված և F4 անունը կրող խումբ։ Պաշտպանելով աշակերտներից մեկին, ում հոգին ուտում էին F4 խմբի անդամները, նա հայտնվում է դպրոցի բոլոր աշակերտների ծաղրանքի և անարգանքի կենտրոնում, իր դեմ տրամադրում բոլորին։
F4֊ի պարագլուխը՝ Կու Ջոն Փհյոն, հետզհետե սիրահարվում է Ջան Դիին, սակայն վերջինս արդեն համակրում էր F4֊ի մեկ այլ անդամի՝ Յուն Ջի Հուին։
Դերերում
Կիմ Ջան Դի (հանգըլ՝ 금잔디) - Կու Հե Սոն։
Առաջին անգամ «Շինհվա» դպրոց է հայտնվում, երբ դպրոցի աշակերտներից մեկի համար իրենց պատկանող քիմմաքրման կենտրոնից պատվերն է առաքում։ Հենց այդ տղայի դեմ է տրամադրված լինում ամբողջ դպրոցը, քանի որ նա համարձակվել էր հակառակվել F4֊ին։ Նա փրկում է նրան ինքնասպանությունից։
Մամուլի ուշադրությունը այս դեպքից կտրելու համար, Կան Հի Սուն (Շինհվա դպրոցի ղեկավարի կինը և միաժամանակ դպրոցի տնօրենը), որոշում է տրամադրել կրթաթոշակ էլիտար դպրոցում սովորելու համար, և որտեղ կամակոր Կիմ Ջան Դին շուտով ստանում է կարմիր քարտ (* կարմիր քարտ ստանում էր F4-ին դեմ կանգնող յուրաքանչյուր ոք)։ Բայց նրա ուժեղ ոգին հնարավոր չէ կոտրել, առավել ևս, երբ նա ամենադժվար պահերին օգնության է հասնում Յուն Ջի Հուն։ Շուտով սիրահարվում է նրան և սկսում պատասխանել Ջուն Փհյոյի սիրուն։
Երես առած էգոիստ և F4֊ի առաջնորդը։ Մանկուց նրան դաստիարակել են որպես Շինհվայի ժառանգորդ։ Այդ իսկ պատճառով էլ նրա մայրը ներշնչել է, որ իրեն բնավ հարկավոր չեն ընկերներ։
Նրա ծնողները ընկերության տարեց տարի էլ ավելի զարգացման զուգընթաց՝ սկսում են ավելի հազվադեպ տեսակցել Ջոն Փհոյոյին՝ նրան թողնելով աշխատակցի խնամքին։ Սովոր լինելով, որ նրան միշտ լսում են, սկզբում Ջան Դիին ընդունում է որպես թշնամի և բոլոր ուժերը ուղղում է նրա ոգին կոտրելու գործին, բայց արդյունքում սիրահարվում է նրան։ Հնարավոր է զգացմունքների առաջաղման համար հիմք է հանդիսացել Ջան Դիի հարվածը դեմքին, որը նրան հիշեցրել է իր քրոջ մասին (չնայած՝ Ջուն Փհյոն վախենում է նրանից, բայց շատ է սիրում և կարոտում վերջինիս)։ Հանուն Ջան Դիի սիրո՝ նա կարողանում է հաղթահարել վախը ջրի նկատմամբ։ Մանուկ ժամանակ նրան առևանգել են, բայց առևանգիչներին համարյա միանգամից բացահայտել են, և այն ժամանակ, երբ նրանք հատել են կամուրջը, տեղի է ունեցել սարսափելի ավտովթար և Ջուն Փհյոննը հայտնվել է ջրի մեջ։
Սակայն դեպի երջանկություն ճանապարհին կանգնած են ոչ միայն նախանձ համադասարանցիները, այլ նաև սեփական մայրը։ Որքան երկար է Ջուն Փհյոն շփվում Ջան Դիի հետ, այնքան շատ է ի հայտ գալիս նրա իրական էությունը՝ բարի, հոգատար մարդ, ով միշտ պատրաստ է օգնության հասնել ընկերներին։
Յուն Ջի Հու (հանգըլ՝ 윤지후) - Կիմ Հյոն Ջունգ։
Ամենառոմանտիկ և ոչ ստանդարտ տղան է F4֊ից, հանճարեղ երաժիշտ։ Չի սիրում անկեղծանալ այլ մարդկանց առջև, առավել ևս՝ աղջիկների, քանզի մանկուց ի վեր նա եղել է մենակ։
Նրա ծնողները մահացել են ավտովթարի հետևանքով, և որտեղ նա կենդանի է մնացել շնորհիվ նրանց։ Բայց նա մեղադրում էր ինքն իրեն ծնողների մահվան մեջ։ Միակ մարդը, ով կարողացավ նրան այդ տանջանքներից դուրս բերել, Մին Սո Հյոնն էր։ Հենց Մին Սոյի բարության համար էլ Ջի Հուն սիրահարվում է նրան, բայց երբեք չէր համարձակվում խոստովանել իր զգացմունքների մասին։ Սակայն Չան Դին կարողանում է բացել նրա աչքերը։ Բացի այդ աղքատ ընտանիքի աղջիկը ավելի լավ էր հասկանում նրա առաջին սերը։
Շնորհիվ Ջան Դիի՝ Ջի Հուն կարողանում է բաց թողնել նրան։ Նրա բարության և աշխատասիրության համար Ջի Հուն սիրահարվում է Ջան Դիին։ Իսկ նա փորձում է չնկատել դա, և նույնիսկ հասցնում է հաշտեցնել նրան իր պապիկի հետ (Կորեայի նախկին նախագահի հետ)։ Ջան Դին նույնիսկ չի նկատում, որ Ջի Հուն փոխել է սանրվածքը և դարձեր էլ ավելի գեղեցիկ՝ հանուն նրա։
Սոն Ու Բին (հանգըլ՝ 송우빈) - Կիմ Ջուն։
F4֊ի Դոն Ժուանը։ Պաշտոնապես նրա ընտանիքը համարվում է խոշոր շինարարական կոնցեռն, հյուրանոցների ցանցերի, գիշերային ակումբների և խաղատների սեփականատեր։ Ոչ պաշտոնապես՝ դա հսկայական մաֆիոզական կազմակերպություն է, որն ազդում ամբողջ երկրով, և նույնիսկ երկրի սահմաններից դուրս։ Այդ իսկ պատճառով նա հիանալի կռվում է և համարվում է հեղինակություն խուլիգանական խմբերի և նույնիսկ փոքրիկ գողիկների համար։ Միառժամանակ նա ամաչում է իր ծագումից, քանի որ ըստ Ու Բինի՝ մնացածը սերում են բարոյական և ազնվական ընտանիքներից։ Տղան այնքան կասկածամիտ էր, որ կարծում էր F4֊ի մյուս անդամները թարս են նայում, կամ նույնիսկ ատում են նրան։ Բայց Ի Ջուն բացատրեց նրան, որ իր ընկերների մտքով նույնիսկ այդպիսի բաներ չեն անցել, քանի որ նրանք իրար մանկուց գիտեն։ Ջան Դիին վերաբերում է ինչպես լավ ընկերոջ, և միշտ աջակցում է նրան։
Մին Սո Հյոն (հանգըլ՝ 민서현) - Հան Չե Հյոն։
Ջի Հուի առաջին սերը, հանրահայտ մոդել։ Չնայած նրան, որ սերում է բավականին հարուստ ընտանիքից, միևնույն է որոշում է կյանքում ամեն ինչի հասնել ինքնուրույն։ Ինչ֊որ ժամանակ սիրել է Ջի Հուին, սակայն Ֆրանսիայում միասին որոշ ժամանակ մնալուց հետո, կարողացել է թողնել նրան։
Ջան Դիի լավագույն ընկերուհին։ Նրա հետ աշխատում է արագ սննդի համար նախատեսված հաստատությունում։ Շատ բարի է և ազնիվ։ Ջան Դիի նման չի կարողանում տանել, երբ նեղացնում կամ վիրավորում են թույլերին։ Բայց միևնույն դեպքում բավականին ռոմանտիկ է և հավատում է, որ մարդու կյանքում լինում է ընդամենը մեկ իրական սեր։
Սկզբում կարծում էր, որ Ի Ջոնն այն երես առած և հարուստ տղաներից է, որին ամեն ինչ ներում են իր սիրուն կազմվածքի համար։ Բայց հետագայում սկսում է նրան էլ ավելի լավ ճանաչել և սիրահարվում է։ Սկսում է հաճախել բրուտի արհեստանոցում կազմակերպվող մասնագիտական դասընթացներին, և այնտեղ իմանում է, որ իր ուսուցչուհին Ի Ջոնի առաջին սերն է, այդ իսկ պատճառով չի կարողանում կողմնորոշվել վերջինիս այդ մասին ասել։
F4֊ի Կազանովան։ Նրա ընտանիքն ունի թանգարան, հայրն էլ հանրահայտ կավագործ է։ Գիտի, թե ինչպես մոտնալ ցանկացած աղջկա, բայց չի սիրում շատ հասարակ և «ճիշտ» աղջիկների. Նրան ավելի ցանկալի են լպիրշներ, և հավանական է շահամոլները։ Հասնում է հաջողությունների, ինչպես իր հայրը կավագործության բնագավառում, որը նկատել է ՅՈՒՆԵՍԿՕ֊ն։ Ցինիկ է, երբեմն՝ կտրուկ։ Ձանձրանում էր մինչ դպրոցում Ջան Դիի հանտնվելը, ով կարողացել էր իր արարքներով նրան ուրախացնել։ Ոչ ոքի չի հայտնում իր ընտանեկան խնդիրների մասին, բայց շատ է տանջվում այն բանից, որ իր հայրը հաճախ է դավաճանում մորը։ Դրա համար էլ ուղղակի հագնում է կանանց հարցում ամեն ինչ իմացողի դիմակը։ Հոգու խորքում հույս ունի, որ իրական սերը գոյություն ունի, բայց բաց արտահայտվում է, որ վերջինս գոյություն չունի։ Այդ ամենը կապված է Չհա Ըն Ջեին նրա մանկական սիրահարվածության հետ։ Միայն Ջան Դիի ընկերոււհի Հա Ըլն է կարողանում նրան դուրս բերել այդ իրավիճակից։
Կան Հի Սու (հանգըլ՝ 강희수) (հենց ինքը՝ նախագահ Կանը) - Լի Հյո Յոն։
Ջուն Փհյոյի և Ջուն Հիի մայրը, ում անվանում է «վհուկ»։ Բավականին լուրջ է և գործարար։ Ցանկացած ճանապարհով փորձել է բաժանել Ջուն Փհյոյին և Ջան Դիին։
Հա Ջէ Գյոն (հանգըլ՝ 하재경) - Լի Մին Ջոն։
Կըմ Իլ Բոն (հանգըլ՝ 금일봉) - Ան Սոկ Հվան։
Ջան Դիի հայրը։ Աշխատում է քիմմաքրման կետում։ Չափից դուրս բարեսիրտ է, այդ իսկ պատճառով երբեմն ընկերները նրա անունով ապառիկ են վերցնում։
Նա Գոն Ջու (հանգըլ՝ 나공주) - Լիմ Է Ջին։
Ջան Դիի մայրը։ Աշխատում է բաղնիքում։ Ստիպում է աղջկան ամուսնանալ հարուստ երիտասարդի հետ, որպեսզի իր աղջիկը ոչ մի կարիք չունենա։
Կըմ Գան Սան (հանգըլ՝ 금강산) - Պան Ջի Բին։
Ջան Դիի կրտսեր եղբայրը։ Համացանցում անց ու դարձին ակտիվորեն հետևում է։ Շատ է սիրում հարազատներին։
Յուն Սոկ Յոն (հանգըլ՝ 윤석영) Լին Չժուն Գիլ։
Կորեայի նախկին նախագահը և Ջի Հուի պապիկը։ Ժամանակ առ ժամանակ հաճախում էր արագ սնունդի համար նախատեսված այն հաստատությունը, որտեղ աշխատում էր Ջան Դին։ Չէր կարողանում հանդիպել Ջի Հուի հետ, քանի որ իրեն էր մեղադրում վերջինիս ծնողների մահվան մեջ, իսկ թոռնիկի աչքերը հիշեցնում էին իր մեղքը։ Նրանց հաշտեցնել կարողացել է միայն Ջան Դին։
Ջուն Սեն Փակ - Ջուն Հո Բին։
Նախագահ Կանի քարտուղարը։ Հավատարիմ է Ջուն Փհյոյին և ցանկացած միջոցների է դիմում նրան մորից պաշտպանելու համար, հատկապես երբ գործը վերաբերում է Ջան Դիին։
Օ Մին Ջի (հանգըլ՝ 오민지) Լի Սի Յոն։
Ջան Դիի առաջին և միակ ընկերուհին Շինվայի ավագ դպրոցում։ Իրականում նա վաղուց է ճանաչում Ջուն Փհյոյին։ Վերջինս դեռ մանկապարտեզում էր վիրավորել Մին Ջիին։ Երբ հաջողվում է Գերմանիա գնալ, նա կատարում է մի շարք վիրահատություններ գեղեցիկ դառնալու համար, և այդքան տարիների ընթացքում իր սերը դեպի Ջուն Փհյոն չէր մարել։
Արտաքին հղումներ
Կատեգորիա:2009 հեռուստասերիալներ Կատեգորիա:Հարավկորեական հեռուստասերիալներ Կատեգորիա:Հարավկորեական ռոմանտիկ կատակերգական հեռուստասերիալներ Կատեգորիա:Կորեերեն հեռուստասերիալներ
Մաժոր (հեռուստասերիալ)
«Մաժոր», դետեկտիվ, քրեական սուր սյուժե ունեցող հեռուստասերիալ, որի գլխավոր դերում է Պավել Պրիլուչնին։ 2014 թվականի դեկտեմբերի 15-ին Առաջին ալիքով սկսել է ցուցադրվել առաջին եթերաշրջանը։
2016 թվականի նոյեմբերի 14-ին Առաջին ալիքով կայացել է երկրորդ սեզոնի պրեմիերան ։
2016 թվականի աշնանը մեծամաշտաբային վիդեոսերվիս Netflix-ը իրավունք է ձեռք բերել, որպեսզի ցույց տա սերիալը. այն կհեռարձակվի Silver Spoon խորագրով ։
2017 թվականի հունիսի 7-ին հեռուստասերիալը երկարաձգվել է մինչև վերջնական երրորդ սեզոնի, որը բաղկացած է լինելու տասնվեց սերիաներից ։ Նոր սեզոնի նկարահանումներն սկսվել են 2017 թվականի օգոստոսին Սանկտ Պետերբուրգում ։ 2018 թվականի աշնանը Առաջին ալիքով նախատեսվում է վերջին եթերաշրջանի պրեմիերան։
Սյուժե
Գլխավոր հերոս Իգոր Սոկոլովսկին շատ բարձրաստիճան և հարուստ մարդու որդի է։ Ունենալով իրավաբանական կրթություն՝ նա չի շտապում տեսնել իրեն այդ մասնագիտության մեջ և կյանքը վատնում է գիշերային ակումբներում իր ընկերների հետ։ Հանուն իր ընկերոջ պատանին կռվի է բռնվում ոստիկանության հետ։ Որպեսզի գործը ծածկվի, Վլադիմիր Սոկոլովսկին իր որդուն զրկում է ամեն ինչից՝ ուղարկելով աշխատելու ոստիկանության այն բաժնում, որտեղ էլ աշխատում է փոխգնդապետ Պրյանիկովը։ Սկզբում նա ուղղակի զզվում էր իր նոր կյանքից, սակայն նա աստիճանաբար տղամարդ էր դառնում, այնտեղ նա հանդիպում է իր առաջին սիրուն՝ կապիտան Վիկտորյա Ռոդիոնավային և նպատակ է սահմանում գտնել իր մորն սպանողին։
Երկրորդ եթերաշրջանիի սկզբում բոլորի համար անսպասելի Իգորին բաց են թողնում СИЗО-ից, հանելով գործարար Իգնատևի դեմ սպանության փորձ կատարելու բոլոր մեղադրանքները։ Նա դուրս է գալիս միայն մի նպատակով՝ վրեժ լուծել, քանի որ նա Իգնատևին մեղադրում էր իր մոր և հոր սպանության մեջ։ Մաժորին վերականգնում են ծառայության, նա սկսում է ղեկավարել իր հոր ընկերությունը և գեղեցիկ ու լուսավոր սիրավեպ սկսում Իգնատևի աղջկա՝ Կատյայի հետ։ Զուգահեռ նա շարունակում է կոնֆլիկտներ Դանիի հետ Վիկտորիայի պատճառով։ Օրեցօր նա արագացնում է իրադարձությունները Իգնատևի ոչնչացման համար։ Միայն վերջնական հանգուցալուծումը ներկայացնում է իրադարձությունների անսպասելի շրջադարձ։
Նկարահանման գործընթաց
Առաջին եթերաշրջանի նկարահանումներն անցկացվել են 2013 թվականի ամռանը և աշնանը Կիևում։ Առաջին եթերաշրջանը ռեժիսոր Կոնստանտին Ստատսկու և դերասաններ Պավել Պրիլուչնիի և Աննա Անդրուսենկոյի երկրորդ համագործակցությունն է։
Հնարքների բեմադրության հարցով զբաղվում էր Վլադիմիր Օռլովը, ով նաև մասնակցել է այնպիսի Հոլիվուդյան ֆիլմերում, ինչպիսիքն են` «Օտարը 4։ Վերակենդանացում» և «Կարիբյան ծովի ծովահենները»։
Երկրորդ եթերաշրջանի նկարահանումները տևել են 2015 թվականի նոյեմբերի 28-ից մինչև 2016 թվականի ապրիլի 14-ը։ Այն անց է կացվել Սանկտ Պետերբուրգում և մասամբ Մոսկվայում։
Մրցանակներ և նոմինացիաններ
2015 թվականին սերիալը ստացել է Կինոյի և հեռուստատեսության պրոդյուսերների ասոցիացիայի 3 մրցանակ որպես «Ամենալավ հեռուստատեսական մինի-սերիալը(5-24 սերիաներից)», «Ամենալավ օպերատորական աշխատանքը» (Ուլուգբեկ Համրաեվ), «Ռեժիսորի լավագույն մոնտաժային աշխատանքը» (Կիրիլ Աբրահամով) և 2 մրցանակ «Ժորժ» նոմինացիաններում «Տարվա ռուսական սերիալը (դրամա)» և «Տարվա ռուս հերոսը» (Պավել Պրիլուչնի)
Արտաքին հղումներ
Կատեգորիա:Ռուսական հեռուստասերիալներ Կատեգորիա:Ռուսաստանի դետեկտիվ ժանրի հեռուստասերիալներ
Բորկովկա (Սոժայի վտակ)
Բորկովկա (Боровка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սոժա գետի աջ ափում՝ 2 կմ հեռավորության վրա։ Գետի երկարությունը 13 կմ է։ Բորկովկի ակունքը գտնվում է ճահիճներում Վոլոգդայի մարզում Տոտեմսկի շրջանում, 36 կմ Սոլիգալիչաից հյուսիս-արևելք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ակատլան դե Օսորիո
Ակատենո (Acatlán de Osorio), քաղաք և մունիցիպալիտետ Մեքսիկայում, գտնվում է Պուեբլա նահանգում։ Բնակչությունը ըստ 2010 թվականի տվյալների կազմում է 16307 մարդ ։
Արտաքին հղումներ
Կատեգորիա:Մեքսիկայի բնակավայրեր
Կորտրեյկ
Կորտրեյկ (Kortrijk, Kortryk, Kortrik, Kortriek, Courtrai), պատմական քաղաք Բելգիայի Արևմտյան Ֆլանդրիայի նահանգում, Լիս գետի և Լեյի Շելդա ջրանցքի հատման կետում։ Բնակչությունը կազմում է 75.100 մարդ (2010 թվական)։ Մեծ Լիլ քաղաքի ֆրանս-բելգիական ագլոմերացիայի մի մասն է կազմում։
Պատմություն
Քաղաքն առաջացել է Կորտորիակում (Cortoriacum) հռոմեական բնակավայրից, որտեղ 7-րդ դարում քարոզչությամբ է զբաղվել Սուրբ Էլիգիուսը։ Միջնադարում հիմնադրված մատուռը վերակափոխվել է Սուրբ Մարտին եկեղեցու, որը հայտնի է իր 48 զանգերով։ 9-րդ դարում ֆլանդրիացի կոմս Բոլդուին II-ը ամրապնդեց քաղաքը` վիկինգների հարձակումից պաշտպանելու համար։ Միջնադարում Կորտրեյկը Ֆլանդրիայի մահուդի արդյունաբերության կենտրոններից մեկն էր։
Կորտրեյկը ռազմավարական նշանակություն է ունեցել երկու համաշխարհային պատերազմներում, որոնց ավարտից հետո պատմական հուշարձանները ջանասիրաբար վերականգնվել են։ Բացի վերոհիշյալ Սուրբ Մարտին եկեղեցուց, ուշագրավ է նաև Աստվածամոր եկեղեցին (1191-1211)՝ ֆլամանդացի կոմսերի մատուռով։ Այստեղ տեղադրված է Սուրբ Եկատերինայի միջնադարյան արձանը և Անտոնիս վան Դեյքի «Սուրբ Խաչը»։ Եկեղեցու հարակից աշտարակը և Ֆլամանդական բեգինաժներն ընդգրկված են Բելգիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում։
Արտաքին հղումներ
Կատեգորիա:Բելգիայի բնակավայրեր Կատեգորիա:Բելգիայի քաղաքներ
Ընձեր (անձնանուն)
Ընձեր, հայկական արական անուն։ Առաջացել է հայերեն ինձ՝ բառի հոգնակի ընձեր ձևից։ Գործածվել է 13-րդ դարում ։
Ծանոթագրություններ
Կատեգորիա:Հայկական արական անձնանուններ
Կապեստրանո
Կապեստրանո (Capestrano), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 316 մարդ (2008 թվականի տվյալներով)։ Խտությունը՝ 9 մարդ/կմ²։ Տարածքը՝ 33 կմ²։ Էլեկտրոնային փոստ՝ 67020։ Հեռախոսային կոդ՝ 0864։
Բնակավայրի հովանավորն է սուրբ Հովհաննես Կապիստրանոն։ Բնակավայրի տոնը նշվում է հոկտեմբերի 23-ին։
Ծանոթագրություններ
Կատեգորիա:Իտալիայի բնակավայրեր
Տիրոջաղբյուր
Տիրոջաղբյուր, աղբյուր Հայաստանի Գեղարքունիքի մարզում` Ճարտար լեռնագագաթից հյուսիս-արևելք։ Տեղակայված է համանուն գետակի ակունքում` Ծովասար գյուղից 2 կմ հարավ-արևմուտք ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայաստանի աղբյուրներ Կատեգորիա:Գեղարքունիքի մարզի ջրագրություն
Ակացինգո
Ակացինգո (Acatzingo), մունիցիպալիտետ Մեքսիկայի հարավարևելյան մասում ՝ Պուեբլա նահանգում։ Բնակչությունը՝ 40 439 մարդ ։
Գարեջրային հեղաշրջում
«Գարեջրային հեղաշրջում», առավել հայտնի է, որպես Հիտլերի և Լյուտենդորֆի հեղաշրջում (Hitler-Ludendorff-Putsch), Գերմանիայի նացիոնալ-սոցիալիստանական աշխատավորական կուսակցության պարագլուխներ Ադոլֆ Հիտլերի և գնդապետ էրիխ Լյուդենդորֆի նախաձեռնությամբ կատարված պետական հեղաշրջման անհաջող փորձ, որը տեղի է ունեցել 1923 թվականի նոյեմբերի 9-ին Մյունխենում։
Ակացինգո
Պատմություն
Քաղաքը հիմնվել է 1895 թվականին։
Գարեջրային հեղաշրջում
Նախադրյալները
1923 թվականի հունվարին Գերմանիայում բռնկվեց ճգնաժամ, որի պատճառը հանդիսանում էր ֆրանսիացիների կողմից Ռուրի ավազանի օկուպացումը։ Կառավարությունը՝ անկուսակցական ռեյխկանցլեր Վիլհեմ Կունոյի գլխավորությամբ, գերմանացիներին կոչ էր արել ձեռնարկել պասիվ դիմադրություն, որը հանգեցրեց խոշոր տնտեսական կորուստների։ Նոր կառավարությունը ռեյխկանցլեր Գուստավ Շտրեզեմանի հետ 1923 թվականի սեպտեմբերի 26-ին ստիպված եղավ ընդունել Ֆրանսիայի բոլոր պահանջները և արդյունքում ենթարկվեց հարձակման աջակողմյան ուժերի ու կոմունիստների կողմից։ Դա զգալով, Շտրեզեմանը հասավ նրան, որ նախագահ Ֆրիդրիխ Էբերտի կողմից 1923 թվականի սեպտեմբերի 26-ից երկրում հայտարարվեց արտակարգ դրություն, դրա հետ կապված բացառիկ լիազորություններով էին օժտված պաշտպանության նախարար Օտտո Գեսսլերը և ռեյխսվերի ցամաքային ուժերի վարչության պետ Հանս Ֆոն Սեկտը։
Ակացինգո
Արտաքին հղումներ
Կատեգորիա:Մեքսիկայի բնակավայրեր
Գարեջրային հեղաշրջում
Նախադրյալները
Պահպանողական բավարական նախարարների խորհուրդը սեպտեմբերի 26-ին հայտարարեց տարածքում արտակարգ դրություն մտցնելու, աջ միապետական և նախքին վարչապետ Գուստավ Ֆոն Կարին Բավարիայի կոմիսսար նշանակման մասին, հույս ունենալով նրա բռնապետական լիազորություններով։ Իշխանությունը կենտրոնացած էր` Կարի, Բավարիայում ռեյխսվերայի ուժերի հրամանատար գեներալ Օտտո ֆոն Լոսսովի և բավարական ոստիկանության պետ Հանս ֆոն Սեյսերի եռամիասնության ձեռքում։ Կարը ընդունեց, որ Գերմանիայի նախագահի կողմից արտակարգ դրության իրագործումը Բավարիայում իրավացի չէ, այդ իսկ պատճառով չկատարեց Բեռլինի մի շարք հրամանները, մասնավորապես բանտարկել երեք հայտնի զինված ուժերի պարագլուխներին և փակել ՆՍԳԲԿ-ի Völkischer Beobachter մարմինը։ Սեկտը հրամայեց Լոսսովին փակել նացիստական թերթը և ձերբակալել ռազմական ջոկատների երեք առաջնորդներին։ Սակայն գնդապետը, լինելով բավարական ծննդով, Կարի ազդեցության տակ վարանվեց։ Հոկտեմբերի 24-ին Սեկտը հեռացրեց Լոսսովին հրամանատարությունից, սակայն Կարը չէր ցանկանում համաձայնվել Բեռլինի թելադրանքի հետ, հայտարարեց, որ Լոսսովը կմնա Բավարիայում ռեյխսվերայի ուժերի հրամանատար, և անտեսելով սահմանադրության դրույթները, պահանջեց սպաներից ու շարքայիններից հավատարմության երդում տալ բավարական կառավարությանը։ Բեռլինում դա գնահատեցին, որպես ռազմական խռովություն, գնդապես Ֆոն Սեկտը զգուշացում ուղղարկեց բավարական եռամիասնությանը, Հիտլերին և ռազմական ջոկատներին, որ ցանկացած նրանց ելույթը կճնշվի ուժով։
Հիտլերին ոգեշնչեց Բենիտո Մուսոլինիի Հռոմի երթը, նա հույս ուներ կրկնել նման բան, կազմակերպել երթ դեպի Բեռլին և դիմեց Կարի և Լոսսովին առաջարկով ձեռնարկել երթ դեպի Բեռլին մինչև, Բեռլինը կգար Մյունխեն։ Կարը, Լոսսովը և Սեյսերը հետաքրքրված չէին անցկացնել անիմաստ ակցիաներ և նոյեմբերի 6-ին տեղեկացրեցին են «Պայքարի գերմանական միությանը», որտեղ Հիտլերը առաջատար քաղաքական գործիչ, որ մտադիր չէ ներքաշվել հապճեպ գործողությունների մեջ ու իրենք որոշում կկայացնեն իր գործողությունների մասին։ Հիտլերը ընդունեց դա որպես ազդանշան, որ պետք է վերցնել նախաձեռնությունը սեփական ձեռքերը։ Նա որոշեց գերի վերցնել ֆոն Կարին և ստիպել նրան աջակցել երթը ։
Հեղաշրջման սկիզբը
1923 թվականի նոյեմբերի 8-ի երեկոյան գրեթե 3000 մարդ հավաքվեցին մյունխենական «Բյուրգերբրոյկելլերի» շենքում (Bürgerbräukeller), որպեսզի լսեն ֆոն Կարի ելույթը։ Նրա հետ հարթակում էին տեղական բարձրաստիճան պաշտոնյաները՝ գնդապետ Օտտո ֆոն Լոսսովը, Բավարիայի զինված ուժերի հրամանատարը, և բավարական ոստիկանության պետ գնդապետ՝ Հանս ֆոն Սեյսերը։ Մինչև ֆոն Կարը հանդես էր գալիս հավաքվածների դեմ, գրեթե 600 գրոհայիններ աննկատ շղթայեցին դահլինճը։ Գրոհային ջոկատների անդամները փողոցներում տեղադրեցին գնդացիրներ։ Նացիստների ղեկավար՝ Ադոլֆ Հիտլերը կանգնած էր դռան մոտ մի գավաթ գարեջուրը ձեռքին։ Մոտավորապես 20:45 նա նետեց այն գետնին, և զինված հարվածային ջոկատի գլխավորությամբ, նետվեց դահլիճի միջնամաս, կանգնեց աթոռի վրա, կրակեց ատրճանակից առաստաղին և լռության մեջ բղավեց. «Ազգային հեղափոխությունը սկսվեց»։ Այնուհետև նա դիմեց զարմացած հանրությանը. «Դահլիճը շրջափակված է մինչև ատամները զինված վեց հարյուր մարդկանցով։ Ոչ ոք իրավունք չունի լքել դահլիճը։ Եթե հենց հիմա լռություն չսահմանվի, ես կհրամայեմ պատկերասրահում տեղադրել գնդացիր։ Բավարական և ռեյխի կառավարությունը տապալված են, կազմվում է ռեյխի ժամանակավոր կառավարություն, ռեյխսվերի և հողային ոստիկանության զորանոցները գրաված են, ռեյխսվերը և հողային ոստիկանությունը արդեն հանդես են գալիս սվաստիկայով»։
Ֆոն Կարը, ֆոն Լոսսովը և ֆոն Սեյսերը կողպված էին սենյակներից մեկում։ Հիտլերը ատրճանակով համոզում էր նրանց զբաղեցնել պաշտոններ նոր կառավարությունում, սակայն անարդյունք։ Մինչդեռ Շոյբներ-Ռիխտերը իր հետ գարեջրատուն բերեց գնդապետ Լյուդենդորֆին, Առաջին համաշխարհային պատերազմի հերոսին, ով մինչև հիմա ոչինչ չգիտեր հեղաշրջման մասին, բայց աջակցում էր Հիտլերին։ Լյուդենդորֆի ժամանումից հետո ֆոն Կարը, ֆոն Լոսսովը և ֆոն Սեյսերը հայտարարեցին, որ միանում են դեպի Բեռլին երթին։ Հիտլերը հռչակեց ֆոն Կարին Բավարիայի ռեգենտ և հայտարարեց, որ հենց այդ օրը Մյունխենում կկազմվի նոր գերմանական կառավարություն, որը կհեռացնի իշխանությունից նախագահ Ֆրիդրիխ Էբերտին։ Լյուդենդորֆին Հիտլերտը միանգամից նշանակեց գերմանական բանակի (ռեյխսվերի) գլխավոր հրամանատար, իսկ իրեն ռայխկանցլեր։ Մոտավոր 22:30 Հիտլերը դուրս եկավ գարեջրատնից , որպեսզի կարգավորի գրոհայինների և կանոնավոր կազմավորումների միջև ընթացող բախումները։
Այդ դրությունում Լյուդենդորֆը Հիտլերին առաջարկեց գրավել քաղաքի կենտրոնը, հաշվի առնելով, որ նրա հեղինակությունը կօգնի բանակին ու ոստիկանությանը ներքաշել իրենց կողմը։